पाएं अपने शहर की ताज़ा ख़बरें और फ्री ई-पेपरडाउनलोड करें
नहर के पानी का बेसब्री से इंतजार कर रहे ग्रामीण इन दिनों संकट में हैं। लंबे समय से लिलोढ, गोरिया, खानपुर खुर्द माइनर में पानी नहीं आ रहा। गांव खानपुर खुर्द में गर्मी का मौसम पशुओं के लिए राहत भरा नहीं है। गांव खानपुर खुर्द के जोहड़ सूखे पड़े हैं। जिससे पशुओं के लिए पीने के पानी का संकट गहरा गया है। बेसहारा पशुओं के लिए तो यह समस्या और भी गंभीर बनी हुई है।
जिला प्रशासन की तरफ भी पेयजल की समस्या की ओर कोई ध्यान नहीं दिया जा रहा। ग्रामीण सरपंच उदय सिंह, रामफल, संजय ने बताया कि खानपुर खुर्द में लोगों की आजीविका का प्रमुख साधन पशुपालन है। 1200 घरों की बस्ती वाले इस गांव में करीब 800 पशु है। जिनके लिए पशुपालकों को पानी के लिए दर दर भटकना पड़ रहा है।
पशुओं के पानी की समस्या ने विकराल रूप धारण कर लिया है। ग्रामीणों को इस समस्या से परेशानियों का सामना करना पड़ रहा है। गर्मी का मौसम होने के कारण पशुपालकों को और भी परेशानी में डाल दिया है। सरपंच उदय सिंह का कहना है कि एसडीओ नहर विभाग से जोहड़ों में पानी के लिए संपर्क किया। उन्होंने बताया कि आने वाले समय में भी जोहड़ों में पानी से इंकार कर दिया। पशुपालकों को मजबूरन अपने पशुओं को ओने पौने दामों में बेचना पड़ रहा है।
खानपुर खुर्द गांव में चार जोहड़ खाली पड़े
खानपुर खुर्द गांव में पशुओं के लिए चार जोहड़ हैं चाराें खाली पड़े हैं। पशु मालिकों काे इधर-उधर जुगाड़ करके पशुओं को पानी पिला रहे हैं। खानपुर खुर्द गांव के जोहड़ में मछली मरी पड़ी हैं जोहड़ का पानी न होने के कारण पशु व पक्षियों को परेशानी का सामना करना पड़ रहा है। गर्मी का मौसम में पशु-पक्षियों को इधर-उधर पानी के लिए भटकना पड़ रहा है।
नहर विभाग जिला चरखी दादरी के अधीन लिलोढ़ गोरिया, खानपुर खुर्द माइनर आती हैं। नहर में पानी पीछे से नहीं आ रहा। नहर में पानी नहीं है तो जोहड़ों कैसे भर सकते हैं। 12 मई को नहर आने पर जोहड़ भरे जाएंगे।
-संजीव देसवाल एसडीओ, नहर विभाग चरखी दादरी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva awa_Deva awa_Deva zho_Hant eng_Latn